Ελληνογαλλικό κολέγιο Δελασάλ Θεσσαλονίκης 1888-2010:
Creators: name: Μαυρίδου, Καλλιόπη Κωνσταντίνου
Publisher: name: Aristotle University of Thessaloniki
Year: 2014
Subjects: Δελασάλ
Θεσσαλονίκη
Εκπαίδευση
Delasal
Thessaloniki
Education

description: Η παρούσα διπλωματική εργασία αφορά στο Ελληνογαλλικό Κολέγιο Δελασάλ Θεσσαλονίκης, το οποίο ξεκίνησε τη λειτουργία του μέσα σε κλίμα έντονης εκπαιδευτικής δραστηριότητας και καθ’ όλη τη διάρκεια της πορείας του προσέφερε μόρφωση υψηλού επιπέδου. Ιδρύθηκε το 1888 από τους Φρερ, αδελφούς της Ρωμαιοκαθολικής εκκλησίας, οι οποίοι διέγραψαν το σπουδαίο εκπαιδευτικό τους έργο σύμφωνα με τις αρχές του εμπνευστή του κολεγίου, Jean Baptiste de La Salle. Ο εμπνευστής και ιδρυτής του κολεγίου ξεχώρισε από μικρή ηλικία για την καλοσύνη και την αφοσίωση του στην παιδεία. Το κολέγιο διένυσε μία σημαντική και λαμπρή πορεία, η οποία το διαφοροποιεί από τα υπόλοιπα ιδιωτικά και δημόσια εκπαιδευτικά ιδρύματα μέχρι και σήμερα. Πρόκειται για ένα σχολείο το οποίο λειτουργεί αδιάκοπα από το 1888 και η συμβολή του στα εκπαιδευτικά δρώμενα της πόλης υπήρξε καθοριστική. Η εργασία, αποτελεί μία προσπάθεια για πιο λεπτομερή και επιστημονική προσέγγιση του θέματος, προσφέροντας νέα στοιχεία για την εκπαιδευτική κατάσταση στη Θεσσαλονίκη στα μέσα του 19ου αιώνα. Στο πρώτο κεφάλαιο παρουσιάζεται η ζωή του ιδρυτή της μοναστικής κοινότητας των Αδελφών των Χριστιανικών Σχολών του Τάγματος της Καθολικής Εκκλησίας, Jean Baptiste de La Salle και οι κυριότεροι σταθμοί που σημάδεψαν και καθόρισαν την πορεία του πρωτοπόρου της εκπαίδευσης. Στο δεύτερο κεφάλαιο εξετάζεται συνοπτικά η εκπαιδευτική κίνηση της Θεσσαλονίκης από το 1850 έως το 1888, οπότε και ιδρύθηκε το κολέγιο Δελασάλ. Χρονική αφετηρία της εργασίας είναι τα μέσα του 19ου αιώνα, εποχή κατά την οποία παρατηρείται ιδιαίτερη εκπαιδευτική δραστηριότητα και μία προσπάθεια οργάνωσης και αναδόμησης του σχολικού συστήματος. Παρουσιάζεται η γενική κατάσταση της Θεσσαλονίκης, καθώς και το πολιτισμικό, πολιτικό, οικονομικό υπόβαθρο και συνοπτικά οι παράγοντες που συνέβαλλαν στην ανάπτυξη του εκπαιδευτικού στοιχείου στην ευρύτερη περιοχή της Μακεδονίας και πιο συγκεκριμένα της Θεσσαλονίκης. Στο τρίτο και τέταρτο κεφάλαιο της εργασίας επιχειρείται μία συστηματική και λεπτομερής παρουσίαση των στοιχείων που αφορούν στη λειτουργία του Δελασάλ, από την ίδρυση του το 1888 μέχρι και σήμερα, προκειμένου να γίνει ξεκάθαρη η ταυτότητα του κολεγίου. Στο τέταρτο κεφάλαιο συνεχίζεται η αναλυτική και συστηματική εξέταση του σχολείου, το οποίο με βάση τα πλαίσια του εκπαιδευτικού προγράμματος του ελληνικού κράτους, συνεχίζει τη λειτουργία του και την προσφορά του στην μόρφωση των παιδιών. Στο πέμπτο και τελευταίο κεφάλαιο της μελέτης εξετάζεται η θρησκευτική αγωγή των μαθητών του Δελασάλ. Συνοπτικά, δίνεται η δυνατότητα στον αναγνώστη να εμβαθύνει στο χρονικό του κολεγίου Δελασάλ, ενώ παράλληλα αποκτά μια ευρεία άποψη των συνθηκών εκπαίδευσης από το 1888 έως και σήμερα.
description: The diploma thesis is concerned about the Greek-French College of Delasal in Thessaloniki which was founded in a climate of intense educational activity, and provided high level education throughout its operation. The school follows the vision of its founder Jean Baptiste de La Salle, a man who dedicated his life to education. The college was founded in 1888 by the Freres, brotherhood of the Roman Catholic Church, who managed the important educational work in accordance to the principles of the initiator of the college. The Delasal college went through an important and brilliant path, which distinguishes it from other private and public institutions till nowadays. The institution operates continuously since 1888 and its contribution to the educational life of Thessaloniki was irrefutable. My thesis attempts to outline a more detailed and scientific approach, offering new information about the educational situation in Thessaloniki in the mid-19th century. The first chapter presents the life of the founder of the monastic community of the Brotherhood of the Christian Schools of the Order of the Catholic Church, Jean Baptiste de La Salle and the main events that marked and defined the route of the pioneer of education. The second chapter examines briefly the educational movement in Thessaloniki from 1850 to 1888 when the school was founded. The outset of the analysis is put in the mid-19th century, a time when intense educational activity is going on whereas an attempt towards organizing and restructuring of the school system is made. The thesis illustrates the overall situation in Thessaloniki and the cultural, political, and economic background and summarizes the factors that contributed to the development of the educational element in the wider region of Macedonia and specifically in Thessaloniki. In the third and fourth chapter of this thesis, a systematic and detailed presentation of information relating to the operation of Delasal is attempted, in order to define the identity of the college. In the fourth chapter the detailed analysis of the school is examined according to the framework of the educational program of the Greek state. The fifth and final chapter of the study concerns about the religious education of students Delasal. Not only has the reader the probability to acquire overall knowledge about the college but one gets to know the city of Thessaloniki and its social and educational situation from the end of the 19th century till nowadays.